Nr. 29.765/06.11.2017

**REFERAT DE APROBARE**

la proiectul de hotărâre privind stabilirea tarifelor de bază lunare pe mp.

pentru spațiile cu altă destinație decât locuințe și terenurile aferente acestora,

care aparțin domeniului public și privat al municipiului

Doamnelor și domnilor consilieri,

Prin Hotărârea Consiliului Local Sighișoara nr. 21/30.01.2014 s-au stabilit tarifele de bază lunare pe mp. pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului.

Analizând Hotărârea Consiliului Local Sighișoara mai sus menționată, am constatat că se impune emiterea unei noi hotărâri privind aceste tarife, valabilă pentru următorii ani, până în momentul în care, datorită fluctuației semnificative a indicilor de inflație, va fi necesară actualizarea ei, ceea ce va conduce la modificarea tarifelor și implicit la modificarea actului administrativ, a cărui aprobare o supunem dumneavoastră prin prezentul.

Date fiind cele de mai sus, vă prezint următorul Proiect de hotărâre.

PRIMAR,

Ovidiu-Dumitru Mălăncrăvean

 \_\_\_\_\_\_\_\_\_\_\_\_\_\_\_\_\_\_\_

Nr. 29.763/06.11.2017 PROIECT

HOTĂRÂREA NR. \_\_\_\_\_\_\_\_\_\_\_\_\_\_\_\_\_\_

privind stabilirea tarifelor de bază lunare pe mp.

pentru spațiile cu altă destinație decât locuințe și terenurile aferente acestora,

care aparțin domeniului public și privat al municipiului

Consiliul Local al Municipiului Sighișoara,

 Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 29.765/06.11.2017, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborate cu prevederile art. 45, alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere prevederile Hotărârii Consiliului Local Sighișoara nr. 21/30.01.2014 prin care s-au stabilit tarifele de bază lunare pe mp. pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului;

Având în vedere Raportul de specialitate comun al Arhitectului Șef și al Direcției Administrarea Patrimoniului, înregistrat cu nr. 29.764/06.11.2017, prin care se propune, pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului, aprobarea tarifelor de bază lunare pe mp. pentru următorii ani, până în momentul în care, datorită fluctuației semnificative a indicilor de inflație, va fi necesară actualizarea lor, ceea ce va conduce la modificarea acestor tarife, fiind îndeplinite prevederile legale în acest sens;

În temeiul art. 36 (2) lit. „b” și „c”, (4) lit. „c”, (5) lit. „a” și „b” şi (9), art. 45 (3), art. 115 (1) lit. „b” și a art. 123 din Legea nr. 215/2001, Legea Administraţiei publice locale, republicată, cu modificările şi completările ulterioare,

 **H O T Ă R Ă Ș T E:**

**Art. 1.** Pentru spațiile cu altă destinație decât locuință și terenurile aferente acestora, ce aparțin domeniului public și privat al municipiului, tarifele de bază lunare pe mp. sunt cele stabilite în anexa nr. 1, care face parte integrantă din prezenta hotărâre, tarife stabilite pentru următorii ani, până în momentul în care, datorită fluctuației semnificative a indicilor de inflație, va fi necesară actualizarea lor, ceea ce va conduce la modificarea acestor tarife.

**Art. 2.** Tarifele de bază lunare pe mp. pentru spațiile cu altă destinație decât locuință și terenurile aferente acestora, ce aparțin domeniului public și privat al municipiului se folosesc și ca bază de pornire pentru stabilirea prețurilor la licitațiile publice.

**Art. 3.** Tarifele de la activitatea de bază se aplică și pentru spațiile care deservesc activități ca, de exemplu: depozitele de marfă, subsolurile și pivnițele amenajate special pentru depozite, grupurile sanitare, dependințele, holurile, debaralele și alte asemenea spații cu altă destinație decât locuință.

**Art. 4.** (1) Schimbarea profilului de activitate sau modificarea structurii construite a spațiilor ce aparțin domeniului public și privat al municipiului, deținute de terți sub orice formă juridică, se poate face numai cu acordul proprietarului și a respectării legislației în vigoare.

(2) Tarifele urmează a se modifica în funcție de schimbările intervenite.

**Art. 5.** Spațiile în care își desfășoară activitatea persoanele cu handicap, invalizii de război, veteranii de război, văduvele de război, care beneficiază de pensie de urmaș, luptătorii în Revoluţia din Decembrie 1989, deținuții politici și asociațiile cu scop caritabil sau de apărare a drepturilor omului, vor beneficia de o reducere de 50% din cuantumul tarifului.

**Art. 6.** Tarifele se recalculează semestrial, în funcție de creșterea indicelui de inflație.

**Art. 7.** Cu data întrării în vigoare a prevederilor prezentei hotărâri, orice alte prevederi contrare, incidente în speță, se abrogă.

**Art. 8.** Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare - Direcţia Economică, Arhitectul Șef și Direcţia Administrarea Patrimoniului din cadrul Municipiului Sighişoara, S.C. Apă Termic Transport S.A., S.C. Ecoserv Sig S.R.L și Spitalul Municipal Sighișoara.

**Art. 9.** Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa [www.sighisoara.org.ro](http://www.sighisoara.org.ro).

 PRIMAR,

AVIZAT, **Ovidiu Dumitru MĂLĂNCRĂVEAN**

 Secretarul municipiului,

 **Anca BIZO**

 **\_\_\_\_\_\_\_\_\_\_\_\_\_\_\_\_\_\_\_\_\_**

 \_\_\_\_\_\_\_\_\_\_\_\_\_\_\_\_\_\_

Nr. 29.764/06.11.2017

**RAPORT DE SPECIALITATE**

al Arhitectului Șef și al Direcției Administrația Patrimoniului la proiectul de hotărâre privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora, care aparțin domeniului public și privat al Municipiului Sighișoara

Doamnelor și domnilor consilieri,

Prin Hotărârea Consiliului Local Sighișoara nr. 21/30.01.2014 s-au stabilit tarifele de bază lunare pe mp. pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului.

Precizăm că aceste spații sunt, la momentul actual, atât în administrarea S.C. Apă Termic Transport S.A., S.C. Ecoserv Sig S.R.L. și Spitalului Municipal Sighișoara, cât și în administrarea directă a Municipiului Sighișoara.

Menționăm faptul că datorită numărului foarte mare de imobile care au fost restituite în baza Legii nr. 10/2001, foștilor proprietari, sau care au trecut în proprietate privată, prin cumpărare, în baza Legii nr. 550/2002, la momentul actual există un număr redus de imobile cu destinația de spații comerciale sau de prestări servicii care aparțin domeniului public și privat al Municipiului Sighișoara.

Urmare a analizei tarifelor aprobate prin Hotărârea Consiliului Local Sighișoara nr. 21/30.01.2014, pentru următorii ani, până în momentul în care, datorită fluctuației semnificative a indicilor de inflație, va fi necesară actualizarea ei, ceea ce va conduce la modificarea tarifelor, propunem tarifele de bază lunare pe mp. stabilite în anexa nr. 1, care face parte integrantă din prezentul raport de specialitate.

 Aceste tarife se folosesc ca bază de pornire și la stabilirea prețurilor la licitațiile publice.

Tarifele sunt calculate în funcție de destinația spațiilor, zonă și terenul aferent acestora.

 Precizăm că tarifele de la activitatea de bază se aplică și pentru spațiile care deservesc activități, ca de exemplu: depozitele de marfă, subsolurile și pivnițele amenajate special pentru depozite, grupurile sanitare, dependințele, holurile, debaralele și alte asemenea spații cu altă destinație decât locuință.

 Schimbarea profilului de activitate sau modificarea structurii construite a spațiilor cu altă destinație care aparțin domeniului public și privat al Municipiului Sighișoara, deținute de terți sub orice formă juridică, se poate face numai cu acordul proprietarului și cu respectarea legislației în vigoare.

 Tarifele urmează a se modifica în funcție de schimbările intervenite.

 Spațiile în care își desfășoară activitatea persoanele cu handicap, invalizii de război, veteranii de război, văduvele de război care beneficiază de pensie de urmaș, luptătorii în Revoluţia din Decembrie 1989, deținuții politici și asociațiile cu scop caritabil sau de apărare a drepturilor omului, vor beneficia de o reducere de 50% din cuantumul tarifului.

 Tarifele se recalculează semestrial, în funcție de creșterea indicelui de inflație.

 În consecință, susținem proiectul de hotărâre prezentat de domnul Primar.

Artitect Șef, Direcția Administrarea Patrimoniului,

Adina Gabriela Popescu Carmen Morar